208 



dagel vor Teltplads, kom de hver Nat og forgreb sig ogsaa paa 

 vore Laks. — Ryper var her mange af: en Dreng, der jævnlig 

 kom ud til os fra EKalungiiit for at sælge Laks, havde ofte 

 nogle med sig, som han havde stenet undervejs. — Harer saas 

 en enkelt Gang. Ræve eller Rævefælder saa jeg ikke noget til. 



De grønlandske Søer fortjener en indgaaende Undersøgelse. 

 Fra de senere Aar er der i dem iagttaget adskillige højere 

 Planter, som man ikke skulde tro kunde eksistere saa langt 

 mod Nord. Men deres Flora er sikkert ikke udtømt endnu, og 

 om Planternes Livskaar og Livskrav her ved vi endnu mindre 

 end om Landjordens. Hvor grundigt deres Fauna er studeret, 

 ved jeg ikke, men Planktonet er i alt Fald kun lidet kendt. 



Foruden den biologiske Interesse, der knytter sig til dem, 

 vil der dog navnlig kunne ventes et betydningsfuldt Udbytte af 

 en Undersøgelse af deres Bundmateriale, idet vi jo her vil finde 

 Vidnesbyrd om deres Flora og Fauna i ældre Tider. Saaledes 

 maa jo f. Eks. Søerne paa Godhavns Halvøen indeholde marine 

 Aflejringer, hvis dette Parti i postglaciale Tider har været ned- 

 sænket. Men især vil det være af stor Vigtighed at faa at vide, 

 om der i Grønland har eksisteret interglaciale Perioder, noget 

 saadant anser Hel gi Pjetursson af andre Grunde for sand- 

 synligt. Men eventuelle interglaciale Aflejringer her har jo 

 Interesse ud over Geologien, idet de vil give væsentlige Bidrag 

 til Forstaaelsen af den grønlandske Vegetations Historie. 



For at faa fat i Bundaflejringerne vil det paa mange Steder 

 vist være mest praktisk at afvande Søerne. Ved nogle af de 

 mindre kan det gøres uden stort Besvær, og af de største findes 

 der enkelte, som ogsaa indbyder til et saadant Forsøg, idet de 

 er dannede i en Dalsænkning, der er opdæmmet ved en tem- 

 melig smal Basaltgang. I en saadan Gang kan der sikkert 

 temmelig nemt sprænges Hul, og man behøver jo de fleste 

 Steder i Grønland ikke at tage Hensyn til de Oversvømmelser, 

 et saadant Forsøg vilde afstedkomme. 



